سێشەممە, 3 يول 2018 – 15:30 ڕۆژنیوز – ناوەندی هەواڵەکان
سوپای تورک و چەتەکانی بەردەوامن لە پێشێلکارییەکانیان لەدژی هاوڵاتیانی عەفرین، لە دوایین تاوانیاندا لە دژی هاوڵاتیان، هاوڵاتییەکیان بەناوی محەمەد ئیبش نەسانی تەمەن ٥٥ ساڵیان لە ژێر ئەشکەنجەدا کوشت.
سەرچاوەکان لە عەفرینەوە ڕایانگەیاندووە، کە چەتەکان سەرەتا کچی محەمەد ئیبشیان ڕفاند، پاشان داوای پارەیەکی زۆریان لە خانەوادەکەی کرد بۆ ئەوەی ئازادی بکەن، دواتر محەمەد ئیبشیان ڕفاند و پاش ئەشکەنجەیەکی زۆر کوشتیان.
هەروەها چەند سەرچاوەیەکی دیکە لە گوندی ئافرازەی سەر بە ماباتاوە ڕایانگەیاندووە، کە چەتەکان هەشت هاوڵاتیی ئەو گوندەیان ڕفاندووە.
وتیشیان، کە چەتەکان ئەو هاوڵاتییانەیان بردووە بۆ زیندانی گوندی قۆبێی سەربە ڕاجۆی کانتۆنی عەفرین و بۆ ئەوەی ئازادیان بکەن داوای پارەیەکی زۆر لە خانەوادەکانیان دەکەن.
ب.ل